- Hindi News
- National
- नया मोड़ में शॉर्ट सर्किट से लगी आग में फूल की 15 दुकानें खाक, एक जिंदा जला, तीन घंटे सड़क जाम
नया मोड़ में शॉर्ट सर्किट से लगी आग में फूल की 15 दुकानें खाक, एक जिंदा जला, तीन घंटे सड़क जाम
शॉर्टसर्किट के कारण बीती रात एक बजे नया मोड़, बोकारो के 14 फूल दुकानों और एक गैराज में आग लगने से करीब 10 लाख रुपए के सामान जलकर राख हो गए, वहीं फूल दुकान में सोया मिथिलेश मालाकार (32) आग की लपटों में जिंदा जल गया। आग बुझाने आए अग्निशमन विभाग के कर्मियों ने आग बुझाते समय देखा कि एक आदमी जलकर मर गया है। उसके बाद वहां मौजूद लोगों ने मिथिलेश की जली लाश को निकाला। आग लगने के कारण चोरी से बिजली जलाना बताया जा रहा है, पुलिस मामला दर्ज कर जांच कर रही है। घटना के बाद सुबह सात बजे स्थानीय लोगों ने रोड जाम कर दिया। करीब तीन घंटे रोड जाम रहा। इस दौरान लोग मांग कर रहे थे कि हर साल अगलगी की घटना होती है। कोई दुश्मनी से लगा देता है या शॉर्ट सर्किट से आग लगती है।
इसका पता नहीं चलता है। जिला प्रशासन बीएसएल प्रबंधन से त्रिपक्षीय वार्ता कराकर उन्हें स्थाई कराए ताकि हर साल उन्हें लाखों की क्षति उठानी पड़े। रोड जाम की सूचना मिलने पर चास की अंचल अधिकारी वंदना सेजवलकर पहुंची। आंदोलनकारियों से वार्ता के दौरान उन्होंने मृतक के परिजन को चार लाख रुपए मुआवजा देने और विधवा पेंशन के अलावा सरकारी लाभ देने का आश्वासन दिया। सीओ ने डीसी से बात कर दुकानदारों का बीएसएल प्रबंधन से वार्ता कराने का भी आश्वासन दिया। इसके लिए उन्हें डीसी को आवेदन देने को कहा। इसके बाद जाम हटा।
रोड जाम कर रहे लोगों से वार्ता करती चास सीओ वंदन शेजवलकर।
नया मोड़ मंे फूल की दुकानों में लगी भीषण आग।
घटना के बाद पहुंचे पूर्व मंत्री और विधायक
घटनाके बाद पूर्व मंत्री समरेश सिंह ने मृतक के परिजन को मुआवजा दिलाने के साथ ही प्रबंधन से फूल दुकानों को स्थाई कराने का आश्वासन दिया। विधायक विरंची नरायण सिटी थाना पहुंचे। इस दौरान उन्होंने लोगों से घटना की जानकारी लेने के बाद उचित मुआवजा दिलाने का आश्वासन दिया। इनके अलावा भाजपा के नंदकिशोर राय और अनिल सिंह भी मौके पर पहुंचे।
मिथिलेश और अखिलेश चलाते थे दुकान
लोगोंने बताया कि मिथिलेश मालाकार और अखिलेश मालाकार दोनों भाई मिलकर दुकान चलाते थे। दोनों भाई बारी-बारी से रात में दुकान में सोते थे। जबकि तीसरा भाई कमलेश मालाकार की भी दुकान यहीं पर थी, वह भी जल गई। मिथिलेश बाबा नगर चास में रहता था। वह मूलत: बिहार के गया जिले का रहने वाला था। घर में उसके पिता सर्वेश्वर मालाकार, प|ी और दो बच्चे हैं। बीती रात खाना खाकर मिथिलेश दुकान में सोने गया था। देर रात एक बजे सबसे पहले राजाराम के गैराज में आग लगी, उसके बाद मिथिलेश मालाकार के फूल दुकान में लगी। इसके बाद शालीग्राम, कमलेश, दीपू, गोपी, गणेश, गुड्डू, मोहन, सौदागर, मुन्ना, कारू, सुरेंद्र, महेंद्र, पप्पू और संजय मालाकार की दुकानों में आग लग गई। घटना के बाद लोगों ने अग्निशमन विभाग को फोन पर इसकी सूचना दी, जब तक दमकल आई, तब तक सबकुछ जलकर रख हो चुका था।
हत्या कर जलाने की साजिश पर पोस्टमार्टम रिपोर्ट में लगा विराम
रोडजाम के दौरान लोग चर्चा कर रहे थे कि मिथिलेश की हत्या कर किसी ने आग लगाकर घटना को छिपाने की कोशिश की है, लेकिन पोस्टमार्टम के बाद डॉक्टर विकास कुमार ने इस संदेह पर विराम लगा दिया। बताया गया कि अाग से जलने के कारण मिथिलेश की मौत हुई है।
पिछलेसाल 16 अप्रैल को लगी थी आग
नयामोड़ में करीब तीन दर्जन फूल दुकानें हैं। पिछले साल 16 अप्रैल की रात यहां आग लगी थी। घटना में 32 दुकानें जल गई थी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva hin_Deva hin_Deva hin_Deva hin_Deva